ماشاء الله و الله الدمعة طاحت و سبحانو ربي رحيم لطيف بعباده. و الله اقشعر بدني و انا نتفرج على هاذي العائلة الحمد لله يارب مزال كاين ناس في قلوبهم الرحمة. حبيت نقول للمرأة هاذي يا خالتي و الله انت نعمة.. و الله أنت وردة.. و أم عظيمة بزاااااف ، باين من وجهك الخير و باينة راح تحني عليه أكثر من يماه و راح تحفظي الأمانة و باين راح يكون في أيادي أمينة. ربي يرزقك يا خالتي حج بيت الله و يكون هذا الولد شفاعة ليك في الدنيا و الآخرة و يكون سبب في دخول البركة و الرزق و الفرحة لداركم ياااااارب. و الله ربيتي أعظم عائلة، زوجك باين فيه نعم الناس و ولادك باين من وجوههم الخير و أكيد راح يكون هذا الولد خوهم و صاحبهم و حبيبهم. دخلتوه داركم و فرحتو بيه و هو باينة الفرحة من وجهو لدرجة حسينا معاه بالشعور يلي حس بيه وسطكم. صدقوني الشعور يلي حس بيه الولد هذا بسببكم راح يغفرلكم بيه ربي ذنوب عظيمة و يمدكم بيه رحمة واااااسعة. كتبلو ربي قدر بيناتكم و باين فيه مسكين عاقل و قانع و راضي و قلبو مليح. تهلاو فيه و انا متأكدة بلي راح تصيبوه في يوم من الأيام و راح يكون ظهر ليكم كيما كنتو اليوم ظهر و سند و سترة ليه. ديروه في عينيكم و عوضوه عن كل الأيام يلي شافها و بلاكم تمزوه عليه و انا متاكدة بلي هذا الشي ميش راح يصير باسكو باين عليكم ولاد أصل.. الحمد لله لأنو كاينة عائلة كيما هاذي في الدنيا و كاينة مرأة عظيمة كيما هاذي، بالجاست نتاعكم هاذي رديتو الروح لقلب كل بيت جزائري و ان شاء الله تكونوا قدوة لبزاف عائلات و صدقيني يا الحاجة نجزملك بلي هذا الابن هو يلي راح تصيبيه و مرتو راح تكون بنتك و راح يقعد معاه و يدير مواقف كأنو ابن الرحم نتاعك. و الأم ميش هي يلي تولد و ترضع برك. الأم هي يلي تحن و تعطف و ترفد.. ربي يجازيكم كل خير و لو نبات نهدر حتى لغدوة ميش راح نوفي حقكم و ميش راح نقدر نعبر عن الفرحة يلي بات بيها هذا الولد هذيك الليلة ♥